cyanic-selkie/wikianc huggingface dataset:
ডেভিড হারবার্ট লরেন্স
বর্বর তীর্থযাত্রার সূচনা
১৯১৯ সালের নভেম্বর মাসে ইংল্যান্ড ছেড়ে লরেন্স দক্ষিণ দিকে যাত্রা করেন; প্রথমে যান মধ্য ইতালির অ্যাব্রুজি অঞ্চলে, পরে রওনা হন ক্যাপ্রি ও তাওরমিনা, সিসিলি-র ফন্টানা ভেচাইয়ার দিকে। সিসিলি থেকে স্বল্পসময়ের শিক্ষামূলক ভ্রমণ সারেন সার্ডিনিয়া, মন্টে ক্যাসিনো, মালটা, উত্তর ইতালি, অস্ট্রিয়া ও দক্ষিণ জার্মানি অঞ্চলে। তার রচনায় এইসব অঞ্চলের অনেকগুলিরই উল্লেখ পাওয়া যায়। এই সময় লিখিত তার নতুন উপন্যাসগুলি হল দ্য লস্ট গার্ল (যে বইটির জন্য তিনি জেমস টেইট ব্ল্যাক স্মৃতি পুরস্কার লাভ করেন), অ্যারন’স রড ও মিস্টার নুন নামক একটি খণ্ডাংশ (যার প্রথম ভাগ লেখকের ফিনিক্স সংকলনে ও ১৯৮৪ সালে সম্পূর্ণ প্রকাশিত হয়)। এই সময় কয়েকটি অনু-উপন্যাস নিয়েও পরীক্ষানিরীক্ষা করেন লরেন্স: দ্য ক্যাপ্টেন’স ডল, দ্য ফক্স, ও দ্য লেডিবার্ড। তার সঙ্গে এই সময় লিখিত তার ছোটোগল্পগুলি প্রকাশিত হয় ইংল্যান্ড, মাই ইংল্যান্ড অ্যান্ড আদার স্টোরিজ সংকলনে। দ্য বার্ড, বিস্ট অ্যান্ড ফ্লাওয়ার কাব্যগ্রন্থে প্রাকৃতিক জগৎ সম্বন্ধে এই ক’বছরে তার লেখা একাধিক কবিতা সংকলিত হয়। ইংরেজি ভাষার অন্যতম শ্রেষ্ঠ ভ্রমণসাহিত্য রচনাকার হিসেবে লরেন্সের প্রসিদ্ধি বহুজনমান্য। ১৯২১ সালের জানুয়ারি মাসে টাওরমিনায় তার সংক্ষিপ্ত ভ্রমণের বিবরণ মেলে সি অ্যান্ড সার্ডিনিয়া গ্রন্থে। এই বইটি ভূমধ্যসাগরের এই অংশের জনজীবনের এক প্রতিচ্ছবি। অপেক্ষাকৃত অল্পখ্যাত রচনা হল মরিস ম্যাগনাসের অসামান্য স্মৃতিচারণা (মেমোয়ার্স অব ফরেন লিজিয়ন), যে গ্রন্থে লরেন্স তার মন্টে ক্যাসিনোর মঠভ্রমণের কথা লিখেছেন। অন্যান্য গদ্যরচনার মধ্যে রয়েছে ফ্রেডিয়ান ও সাইকো-অ্যানালিলিস সংক্রান্ত দুটি গবেষণাপত্র, মুভমেন্ট ইন ইউরোপিয়ান হিস্ট্রি নামে একটি স্কুলপাঠ্য পুস্তক, যা তিনি ইংল্যান্ডে তার কুখ্যাতির কারণে ছদ্মনামে প্রকাশ করেন।
পরবর্তী জীবন ও সৃষ্টিকর্ম
১৯২২ সালের ফেব্রুয়ারির শেষদিকে যুক্তরাষ্ট্রে অনুপ্রবেশের ইচ্ছা নিয়ে লরেন্স সেই দিকে যাত্রা করেন। তারা ভেসে চলেন পূর্বদিকে; প্রথমে সিলোন ও পরে অস্ট্রেলিয়ায়। ডারলিংটন, পশ্চিম অস্ট্রেলিয়ায় স্বল্পকালীন অধিষ্ঠানের সময় স্থানীয় লেখক মলি স্কিনারের সঙ্গে তার আলাপ হয়। তারপর উপকূলীয় শহর থিরোউল, নিউ সাউথ ওয়েলস-এ অল্পকাল বাস করেন। এই সময় তিনি ক্যাঙারু নামক উপন্যাসটি সমাপ্ত করেন। এই উপন্যাসের মূল উপজীব্য ছিল স্থানীয় প্রান্তিক রাজনীতি; তার সঙ্গে যুদ্ধকালীন তার কর্নওয়ালের অভিজ্ঞতার এক ঝলক দেখা মেলে এই উপন্যাসে।
১৯২২ সালের সেপ্টেম্বর মাসে অবশেষে যুক্তরাষ্ট্রে এসে পৌঁছান লরেন্স। এখানে বিশিষ্ট সমাজপতি ম্যাবেল ডজ লুহানের সঙ্গে তাদের আলাপ হয়। টাওস, নিউ ম্যাক্সিকো-র কাছে কিউয়া রাঞ্চে ১৬০ একর জমিতে একটি ইউটোপিয়ান কলোনি স্থাপনে সম্মত হন তারা। সনস অ্যান্ড লাভার্স উপন্যাসের পাণ্ডুলিপির পরিবর্তে তারা ১৯২৪ সালে সেই ভূসম্পত্তি ক্রয় করেন। এই রাঞ্চটি বর্তমানে ডি এইচ লরেন্স রাঞ্চ নামে পরিচিত। দুই বছর তিনি নিউ মেক্সিকোতে থাকেন। মাঝে মেক্সিকোর লেক চ্যাপালা ও ওয়াক্সাকা পরিভ্রমণ করেন।
যুক্তরাষ্ট্রে থাকাকালীন লরেন্স তার স্টাডিজ ইন ক্ল্যাসিক আমেরিকান লিটারেচার গ্রন্থটির পুনর্লিখন ও প্রকাশনায় মন দেন। ১৯১৭ সালে এই সমালোচনা প্রবন্ধমালার রচনার কাজ শুরু হয়েছিল। পরে এডমন্ড উইলসন এই গ্রন্থটি সম্পর্কে মন্তব্য করেন, "(এটি) এই বিষয়ের উপর লিখিত চিরন্তন ও প্রথম শ্রেণির বইগুলির একটি।" প্রতীকবাদ, নিউ ইংল্যান্ড তুরীয়বাদ ও পিউরিটান চেতনার অন্তর্দৃষ্টি সম্পন্ন এই প্রবন্ধগুলি ১৯২০-এর দশকে হারমান মেলভিলের হৃতসম্মান পুনরুদ্ধারে গুরুত্বপূর্ণ ভূমিকা গ্রহণ করে। এই সময় লরেন্স রচনা করেন একগুচ্ছ কথাসাহিত্য। যার মধ্যে উল্লেখনীয় দ্য বয় ইন দ্য বুশ, দ্য প্লামড সারপেন্ট, সেন্ট মাওয়ার, দ্য ওম্যান হু রোড অ্যাওয়ে, দ্য প্রিন্সেস ও বিক্ষিপ্ত ছোটোগল্পগুচ্ছ। এই সময় তিনি আরও কিছু ভ্রমণ সাহিত্য রচনারও সময় পেয়ে যান; যেমন কয়েকটি পরস্পর সংযুক্ত শিক্ষাভ্রমণের কাহিনি মর্নিংস ইন মেক্সিকো।
১৯২৩ সালের শেষদিকে ইংল্যান্ডের দিকে তার স্বল্পকালীন সমুদ্রযাত্রা ব্যর্থতায় পর্যবসিত হয়। তিনি টাওসে ফিরে আসেন এবং বিশ্বাস করতে শুরু করেন যে লেখক হিসেবে তার জীবন এখন আমেরিকাতেই প্রতিষ্ঠিত। যদিও ১৯২৫ সালের মার্চ মাসে মেক্সিকোয় তার তৃতীয় ভ্রমণের সময় তিনি মারণ ম্যালেরিয়া ও যক্ষ্মায় আক্রান্ত হন। সেরে উঠলেও শারীরিক অবস্থার কারণে তার আর একবার ইউরোপ প্রত্যাবর্তনের প্রয়োজন হয়ে পড়ে। তবে তিনি সাংঘাতিক রকমের অসুস্থ ছিলেন এবং তার স্বাস্থ্যও অনুকূল ছিল না; ভ্রাম্যমাণ জীবন অতিবাহিত করা তাই তখন তার পক্ষে প্রায় অসম্ভব হয়ে পড়ে।
ফ্লোরেন্সের কাছে উত্তর ইতালিতে একটি ভিলায় লরেন্স ঘর বাঁধেন। এখানেই তিনি রচনা করেন দ্য ভার্জিন অ্যান্ড দ্য জিপসি ও লেডি চ্যাটার্লিজ লাভার (১৯২৮) উপন্যাসের কয়েকটি পাঠ। দ্বিতীয় গ্রন্থটি ছিল তার সর্বশেষ উল্লেখযোগ্য উপন্যাস। ফ্লোরেন্স ও প্যারিসে ব্যক্তিগত সংস্করণে প্রকাশিত এই উপন্যাসখানি তার কুখ্যাতির পালে হাওয়া জোগায়। যাঁরা এর তথাকথিত অশ্লীলতায় আহত হয়েছিলেন তাদের বিরুদ্ধে তীব্র প্রতিক্রিয়া জানিয়ে লরেন্স অনেকগুলি ব্যঙ্গকবিতা রচনা করেন। এগুলি " প্যান্সিস " ও" নেটলস " শিরোনামে প্রকাশিত হয়; এবং প্রকাশিত হয়  পর্নোগ্রাফি অ্যান্ড অবসিনিটি  নামক একটি রচনা।
ইতালিতে প্রত্যাবর্তন তাকে কিছু পুরনো বন্ধুত্বের সম্পর্কে জাগিয়ে তোলার সুযোগ দেয়। এই বছরগুলিতে বিশেষত অ্যালডাস হাক্সলের সঙ্গে তার বিশেষ ঘনিষ্ঠতা হয়। হাক্সলে লরেন্সের মৃত্যুর পর একটি স্মৃতিকথা ও তার প্রথম পত্রাবলির সংকলন প্রকাশ করেন। ১৯২৭ সালের এপ্রিলে শিল্পী আর্ল ব্রিউস্টারের সঙ্গে লরেন্স একাধিক স্থানীয় প্রত্নস্থল পরিভ্রমণ করেন। এই প্রাচীন সমাধিক্ষেত্রগুলির বর্ণনা তিনি দেন একাধিক প্রবন্ধে যেগুলি স্কেচেস অব এট্রুস্কান প্লেসেস অ্যান্ড আদার ইতালীয় এসেজ গ্রন্থে। এই সুন্দর গ্রন্থে বেনিতো মুসোলিনির ফ্যাসিবাদের উজ্জ্বল অতীতের বিপরীত দিকটি সম্পর্কে অনেক তথ্য পাওয়া যায়।
thumb|166px|right|লরেন্সের সর্বশেষ সমাধিস্থল, যুক্তরাষ্ট্রের নিউ মেক্সিকোর টাওসের কাছে লরেন্স কথাসাহিত্য রচনাও চালিয়ে যান। রচিত হয় কিছু ছোটোগল্প ও দ্য এসকেপড কক, যা  দ্য ম্যান হু ডায়েড  নামেও প্রকাশিত হয়। এই গ্রন্থে যিশু খ্রিস্টের পুনরুজ্জীবনের এক সংস্কারমুক্ত পুনর্লিখন লক্ষিত হয়। এই শেষ বছরগুলিতে তৈলচিত্রের প্রতি লরেন্সের গভীর অনুরাগ আবার নতুন করে জেগে ওঠে। সরকারি হয়রানিও চলতে থাকে। লন্ডনের ওয়ারেন গ্যালারিতে ১৯২৯ সালে আয়োজিত তার এক চিত্রপ্রদর্শনীতে পুলিশ হানা দেয় ও বেশ কিছু চিত্রকর্ম বাজেয়াপ্ত করে। তার মৃত্যুর অব্যবহিত পর থেকে টাওসের লা ফন্ডা হোটেলে তার নয়টি চিত্র স্থায়ীভাবে প্রদর্শিত হতে থাকে। হোটেলের ফ্রন্ট ডেস্কের পিছনে একটি ছোটো অফিসে সেগুলি রক্ষিত আছে এবং জনসাধারণের দর্শনের জন্য উন্মুক্ত।
মৃত্যু
স্বাস্থ্যের অবনতি ঘটলেও লরেন্স লেখালিখি চালিয়ে যান। শেষ মাসগুলিতে তিনি রচনা করেন অসংখ্য কবিতা, সমালোচনা, প্রবন্ধ ও যাঁরা তার শেষ উপন্যাস বাজেয়াপ্ত করার পক্ষে মতপ্রকাশ করেন তাদের বিরুদ্ধে তীব্র আত্মপক্ষ-সমর্থনমূলক রচনা। তার সর্বশেষ গুরুত্বপূর্ণ রচনা হল বুক অব রিভিলেশন,  অ্যাপোক্যালিপস -এর উপর রচিত তার স্বকীয় চিন্তাধারা। স্যানাটোরিয়াম থেকে ছাড়া পাওয়ার পর তার যক্ষ্মা জটিল আকার ধারণ করে এবং ফ্রান্সের ভেন্স-স্থিত ভিলা রবারমন্ডে তিনি প্রয়াত হন। ফ্রেডা উইকলি টাওসের রাঞ্চে ফিরে আসেন। পরে তার তৃতীয় স্বামী লরেন্সের চিতাভষ্ম নিয়ে আসেন নিউ মেক্সিকো পার্বত্য অঞ্চলের একটি ছোটো চ্যাপেলে সংরক্ষণের জন্য।
যৌনতা
১৯১৬-১৭ সালে কর্নওয়ালে  উইমেন ইন লাভ  রচনার সময় লরেন্সের সঙ্গে উইলিয়াম হেনরি হকিং নামে এক কৃষকের অত্যন্ত ঘনিষ্ঠ ও সম্ভবত প্রণয়সম্পর্ক গড়ে ওঠে। এই সম্পর্ক শারীরিক সম্পর্ক ছিল কিনা সে সম্পর্কে স্পষ্ট করে কিছু জানা যায় না; যদিও ফ্রেডা উইকলির বিশ্বাস তাই ছিল। লরেন্সের নিজস্ব যৌন প্রবৃত্তির সঙ্গে সমকামী বিষয়বস্তুর প্রতি তার আগ্রহ বেশ লক্ষ্যনীয়।  উইমেন ইন লাভ  উপন্যাসে এই থিম নিয়ে প্রকাশ্যেই আলোচনা করেন তিনি। বাস্তবিকই, ১৯১৩ সালে লিখিত একটি চিঠিতে তিনি জানান, " আমার জানতে ইচ্ছে করে, কেন মহত্বের প্রতি অগ্রসর প্রতিটি মানুষের মধ্যেই নিজের জ্ঞাত বা অজ্ঞাতসারে সমকামী মনোভাব লক্ষিত হয়..." তার রচনা থেকে আরও উদ্ধৃত হয়, "ষোলো বছর বয়সে এক তরুণ কয়লাখনি শ্রমিকের সংস্পর্শে এসেছিলাম; আমার মনে হয় আমার জীবনের শ্রেষ্ঠ প্রণয়ী সে-ই।"
মরণোত্তর সম্মাননা
লরেন্সের মৃত্যুর অব্যবহিত পরে সংবাদপত্রে তার যে মৃত্যুসংবাদ সংবলিত জীবনীগুলি প্রকাশিত হয় সেগুলি ছিল অসহানুভূতিশীল ও প্রতিকূল মনোভাবাপন্ন। ই এম ফরস্টার ছিলেন এর ব্যতিক্রম। তবে আরও অনেকেই ছিলেন যাঁরা লেখকের জীবন ও সৃষ্টিকর্মের যথাযথ মূল্যায়ন সমাজের চোখের সামনে তুলে ধরেন। উদাহরণস্বরূপ, লরেন্সের দীর্ঘ সময়ের বন্ধু ক্যাথারিন কার্সওয়েল ১৯৩০ সালের ১৬ মার্চ টাইম অ্যান্ড টাইড পত্রিকায় পত্রাকারে লরেন্সের জীবনকথা প্রকাশ করেন। এই চিঠির সমালোচনার জবাবে তিনি যে প্রতিক্রিয়া ব্যক্ত করেন তা ছিল:
In the face of formidable initial disadvantages and life-long delicacy, poverty that lasted for three quarters of his life and hostility that survives his death, he did nothing that he did not really want to do, and all that he most wanted to do he did. He went all over the world, he owned a ranch, he lived in the most beautiful corners of Europe, and met whom he wanted to meet and told them that they were wrong and he was right. He painted and made things, and sang, and rode. He wrote something like three dozen books, of which even the worst page dances with life that could be mistaken for no other man's, while the best are admitted, even by those who hate him, to be unsurpassed. Without vices, with most human virtues, the husband of one wife, scrupulously honest, this estimable citizen yet managed to keep free from the shackles of civilization and the cant of literary cliques. He would have laughed lightly and cursed venomously in passing at the solemn owls–each one secretly chained by the leg–who now conduct his inquest. To do his work and lead his life in spite of them took some doing, but he did it, and long after they are forgotten, sensitive and innocent people–if any are left–will turn Lawrence's pages and will know from them what sort of a rare man Lawrence was.
১৪১৯
১৪১৯ গ্রেগরীয় বর্ষপঞ্জির একটি সাধারণ বছর।
ডেভিড হারবার্ট লরেন্স
মরণোত্তর সম্মাননা
১৯৩২ সালে প্রকাশিত লরেন্সের পত্রাবলি সংকলনের এক ভূমিকাতে অ্যালডাস হাক্সলেও তার পক্ষাবলম্বন করেন। যদিও সাহিত্যে লরেন্সের অবদানের সর্বাপেক্ষা প্রভাবশালী মুখপাত্র ছিলেন কেমব্রিজ সাহিত্য সমালোচক এফ আর লিভিস। তার মতে ইংরেজি কথাসাহিত্যের ধারায় লরেন্সের অবদান অত্যন্ত গুরুত্বপূর্ণ। লিভিস দ্য রেইনবো,  উইমেন ইন লাভ ও তার ছোটোগল্পগুলিকে প্রথম শ্রেণির শিল্পকলা বলে অভিহিত করেছেন। পরবর্তীকালে ১৯৬০ সালের লেডি চ্যাটার্লি বিচারের পর এই বইয়ের প্রকাশ জনমানসে লরেন্সের প্রসিদ্ধি (বা কুখ্যাতি) আরও প্রকট হয়ে ওঠে।
কেট মিলেট প্রমুখ একাধিক নারীবাদী সমালোচক লরেন্সের যৌন রাজনীতি নিয়ে প্রশ্ন উত্থাপন করেন। এর ফলে কোনো কোনো ক্ষেত্রে তার সম্মানহানি ঘটে। অন্যদিকে লরেন্সের রচনা ধীরে ধীরে পাঠক পেতে থাকে। দ্য কেমব্রিজ এডিশন অব দ্য লেটার্স অ্যান্ড ওয়ার্কস অব ডি এইচ লরেন্স নামে একটি নতুন গবেষণাধর্মী সংকলনে তার শ্রেষ্ঠত্বের নতুন একটি দিক উন্মোচিত হয়।
গন উইথ দ্য উইন্ড (চলচ্চিত্র)
গন উইথ দ্য উইন্ড (Gone with the Wind) ১৯৩৯ সালের একটি আমেরিকান মহাকাব্যিক ঐতিহাসিক রোমান্স চলচ্চিত্র। মার্গারেট মিচেলের পুলিৎজার-বিজয়ী ১৯৩৬ সালের একই নামের উপন্যাস অবলম্বনে অভিজোযিত টিত্রনাট্য রচনা করেছেন সিডনি হাওয়ার্ড। সেলজনিক ইন্টারন্যাশনাল পিকচার্সের ডেভিড ও সেলজনিকের প্রযোজনায় চলচ্চিত্রটি পরিচালনা করেছেন ভিক্টর ফ্লেমিং।
ডেভিড হারবার্ট লরেন্স
মরণোত্তর সম্মাননা
তার বিরুদ্ধে পুরুষতান্ত্রিকতার অভিযোগটিও ঠিক সামঞ্জস্যপূর্ণ ছিল না। তিনি (আপাতভাবে বিরোধী) নারীবাদী দৃষ্টিকোণের সমর্থন করেন। তার লিখিত উপাদান থেকেই প্রমাণিত হয় নারীজাতিকে শক্তিশালী, স্বাধীন ও জটিলরূপে উপস্থাপনার প্রতি তার কতটা মনোযোগ ছিল। তার প্রধান প্রধান রচনার কেন্দ্রীয় চরিত্রেই দেখা যায় তরুণী ও স্বনিয়ন্ত্রিত নারী চরিত্রদের। হ্যারিসন লরেন্সের রচনার হৃদয়স্থলে প্রবাহিত এক ধর্ষকামিতার স্বতন্ত্র ধারার প্রতি দৃষ্টি আকর্ষণ করেন।
উপন্যাস
সম্ভবত লরেন্সের সর্বাধিক প্রসিদ্ধ উপন্যাসগুলি হল: সনস অ্যান্ড লাভার্স, দ্য রেইনবো, উইমেন ইন লাভ ও লেডি চ্যাটার্লি’জ লাভার। এই উপন্যাসগুলির মধ্যেই লরেন্স শিল্পযুগের প্রেক্ষাপটে জীবন ও জীবনধারণের সম্ভাবনার দিকটি খতিয়ে দেখেছেন। নির্দিষ্টভাবে বললে এই পরিমণ্ডলে মানবীয় সম্পর্কের স্বরূপ কী হতে পারে তা লরেন্সের নখদর্পনে ছিল। মাঝে মাঝে বাস্তবতাবোধের সঙ্গে সংঘাত ঘটলেও তার চরিত্রগুলিকে এমনভাবে ব্যবহার করেছেন যাতে তার দর্শনচিন্তার প্রেক্ষিতে তাদের বোঝা সহজ হয়। তার উপন্যাসে যৌনক্রিয়ার যে ব্যবহার সমকালীন দৃষ্টিভঙ্গিকে ভয়ংকর রকম নাড়া দিয়েছিল; তার শিকড় ছিল অত্যন্ত ব্যক্তিগত তার চিন্তাধারা ও সত্ত্বার গভীরে। উল্লেখনীয়, লরেন্স মানবীয় স্পর্শ আচরণে অত্যন্ত বিশ্বাসী ছিলেন (হ্যাপটিকস দেখুন)। শারীরিক ঘনিষ্ঠতায় তার আগ্রহের মূলে ছিল আমাদের দৈহিক গুরুত্বের পুনর্বাসন ও সেই প্রক্রিয়ার সঙ্গে তার পুনঃসামঞ্জস্যবিধান যা, লরেন্সের চোখে ছিল মনের উপর পশ্চিমি সভ্যতার অতিরিক্ত গুরুত্বদানের শ্লথ প্রক্রিয়া। পরবর্তী বছরগুলিতে ছোটো উপন্যাস রচনায় লরেন্স তার হাত পাকান। এই উপন্যাসগুলির মধ্যে উল্লেখযোগ্য সেন্ট মাওয়ার, দ্য ভার্জিন অ্যান্ড দ্য জিপসি ও দ্য এসকেপড কক।
ছোটগল্প
লরেন্স অনেক ছোটগল্প রচনা করেন। তার সর্বাধিক প্রসিদ্ধ গল্পগুলি হল দ্য ক্যাপ্টেন’স ডল, দ্য ফক্স, দ্য লেডিবার্ড, অডর অব ক্রিসানথেমামস, দ্য প্রিন্সে, দ্য রকিং হর্স উইনার, সেন্ট মাওয়ার, দ্য ভার্জিন অ্যান্ড দ্য জিপসি ও দি ওম্যান হু রোড অ্যাওয়ে (দ্য ভার্জিন অ্যান্ড দ্য জিপসি লরেন্সের মৃত্যুর পরে অনুউপন্যাসের আকারে প্রকাশিত হয়)।
তার সর্বাধিক প্রশংসিত গল্পসংকলনের মধ্যে ১৯১৬ সালে প্রকাশিত দ্য প্রুশিয়ান অফিসার অ্যান্ড আদার স্টোরিজ বিশেষভাবে উল্লেখযোগ্য। এই গ্রন্থে প্রথম বিশ্বযুদ্ধ সম্পর্কে লরেন্সের মনোভাবে একটি অন্তর্কথন মেলে। ১৯২৮ সালে প্রকাশিত দ্য ওম্যান হু রোড অ্যাওয়ে অ্যান্ড আদার স্টোরিজ গ্রন্থে তিনি সেই নেতৃত্বের থিমগুলি গড়ে তুলেছেন যা ক্যাঙারু, দ্য প্লামড সারপেন্ট ও  ফ্যানি অ্যান্ড অ্যানি -র মতো উপন্যাসেও তিনি ফুটিয়ে তোলেন।
কবিতা
প্রথম বিশ্বযুদ্ধে যোগদানকারী অনেক কবির লেখার ধরন রাতারাতি বদলে যায়। কর্নওয়ালে থাকাকালীন লরেন্সের নিজের রচনাতেও এক নাটকীয় পরিবর্তন আসে। এই সময় ওয়াল্ট হুইটম্যানের প্রভাবে তিনি মুক্তছন্দে কবিতা লিখতে শুরু করেন। পরবর্তীকালে রচিত কাব্যগ্রন্থ  নিউ পোয়েমস -এর ভূমিকায় তিনি তার কাব্যসনদ ঘোষণা করেন: "We can get rid of the stereotyped movements and the old hackneyed associations of sound or sense. We can break down those artificial conduits and canals through which we do so love to force our utterance. We can break the stiff neck of habit...But we cannot positively prescribe any motion, any rhythm."
নিঁখুত করার উদ্দেশ্যে লরেন্স তার উপন্যাসগুলির পুনর্লিখন করতেন। ১৯২৮ সালে একইরকমভাবে তার আদি কবিতাগুলি সংকলনের সময় তিনি সেগুলি পুনর্লিখন করেন। এ ছিল সেই কবিতাগুলির কাহিনিরূপায়ণ। তবে এর ফলে প্রথম যুগের রচনার কিছু চারিত্র্যবৈশিষ্ট্য অবলুপ্ত হয়। তার নিজের ভাষায়: "A young man is afraid of his demon and puts his hand over the demon's mouth sometimes and speaks for him." তার শ্রেষ্ঠ কবিতা সম্ভবত তার প্রকৃতি বিষয়ক কবিতাগুলি; যেগুলি সংকলিত হয়  বার্ডস বিস্টস অ্যান্ড ফ্লাওয়ারস ও  টরটইসেজ  গ্রন্থে। তার একটি বহু সংকলিত কবিতা হল  স্নেক । আধুনিক মানুষের প্রকৃতি থেকে দূরত্ব ও সূক্ষ্ম ধর্মীয় উপমার তার সবচেয়ে বহুব্যবহৃত থিম এই কবিতায় প্রকট।
'' লুক! উই হ্যাভ কাম থ্রু! যুদ্ধসমাপ্তিকালীন যুগে রচিত তার একটি কাব্যগ্রন্থ। এই গ্রন্থে তার রচনার অন্য এক সাধারণ বিষয় প্রকাশিত হয়: রচনার মধ্যে নিজেকে নগ্ন করে দেওয়ার প্রবণতা। লরেন্সকে প্রেমের কবিতাকার আখ্যা দেওয়া যেতেই পারে, তবে লরেন্স মূলত যৌন নৈরাশ্য ও যৌনপ্রক্রিয়ার মতো অল্প রোম্যান্টিক বিষয় নিয়েই কাব্যরচনা করেছেন। এজরা পাউন্ড তার  লিটারারি এসেজ '' গ্রন্থে নিজের "নোংরা অনুভূতিসমূহ" ("disagreeable sensations")-এর প্রতি লরেন্সের আগ্রহের অভিযোগ আনেন; কিন্তু সেই সঙ্গে তার "অপরাধমূলক আখ্যান" ("low-life narrative." )-এর প্রশংসাও করেন। এ ছিল রবার্ট বার্ন রচিত স্কটস কবিতা আদলে লেখা লরেন্সের উপভাষা কবিতাগুলির প্রসঙ্গ; এখানে তিনি তার অল্পবয়সে দেখা নটিংহ্যামশায়ারের মানুষের ভাষা ও বিষয়বস্তুর কথা লিখেছেন।
পাউন্ড ছিলেন আধুনিক কবিতার এক প্রধান মুখপাত্র। যদিও গ্রেগরিয়ান যুগের পর লরেন্সের কবিতায় অনেক আধুনিক লক্ষণ ফুটে ওঠে, তবুও আধুনিক কবিদের কবিতার তুলনায় সেগুলি ছিল অনেকাংশে পৃথক। আধুনিক সাহিত্যকর্ম প্রায়শই হত নৈর্ব্যক্তিক সাহিত্যকর্ম, যেখানে প্রতিটি শব্দ ওজন করে প্রয়োগ করা হত। লরেন্স মনে করতেন প্রতিটি কবিতা হবে ব্যক্তিগত অনুভূতি এবং চলৎশক্তি প্রতিটি সাহিত্যকর্মের জন্যই গুরুত্বপূর্ণ। তিনি তার একটি কাব্যসংকলনের নাম রাখেন প্যান্সিজ । শব্দটিতে ক্ষতস্থান ব্যান্ডেজের ফরাসি শব্দ panser-এর খোঁচা ছিল। তবে তার ক্ষতস্থানে আরও আরামদায়ক কিছুর প্রয়োজন ছিল। কারণ ইংল্যান্ডে এই কাব্যগ্রন্থের প্রাতিষ্ঠানিক সংস্করণ থেকে  দ্য নোবেল ইংলিশম্যান  ও  ডোন্ট লুক অ্যাট মি  কবিতাদুটি বাদ দেওয়া হয় অশ্লীলতার অভিযোগে। জীবনের শেষ দশ বছর তার মূলত কাটে ইংল্যান্ডের বাইরে। কিন্তু তার চিন্তাভাবনার কেন্দ্র বেশিরভাগ সময়েই ছিল ইংল্যান্ড। তার শেষ কাব্যগ্রন্থ নেটলস প্রকাশিত হয় মৃত্যুর ঠিক এগারোদিন পর। এ ছিল ইংল্যান্ডে নৈতিকতার আবহাওয়াকে এক তিক্ত,  হুল-ফোটানো , কিন্তু বেশ মজার আক্রমণ।
লরেন্সের অপ্রকাশিত কবিতার দুটি নোটবই তার মৃত্যুর পর লাস্ট পোয়েমস ও মোর প্যান্সিজ নামে প্রকাশিত হয়। এই কাব্যগ্রন্থদ্বয়েই রয়েছে মৃত্যু সম্পর্কে তার সর্বাধিক প্রসিদ্ধ কবিতাদ্বয়,  ব্যাভারিয়ান জেনটিয়ানস  ও  দ্য শিপ অব ডেথ।
সাহিত্য সমালোচনা
অন্যান্য সাহিত্যিকদের রচনাপ্রসঙ্গে লরেন্সের সমালোচনা তার নিজস্ব চিন্তাধারা ও রচনার গভীর অন্তর্দৃষ্টির সাক্ষর রেখে যায়। এই ক্ষেত্রে বিশেষ উল্লেখযোগ্য হল স্টাডিজ অব টমাস হার্ডি অ্যান্ড আদার এসেজ ও স্টাডিজ ইন ক্ল্যাসিক আমেরিকান লিটারেচার। দ্বিতীয় গ্রন্থটিতে হুইটম্যান, মেলভিল ও এডগার অ্যালান পো সম্পর্কে লরেন্সের প্রতিক্রিয়া তার শৈলীর বিশেষ একটি দিককে আলোকিত করেছে।
দর্শনচিন্তা
সারাজীবন ধরে লরেন্স একটি বিশেষভাবে ব্যক্তিগত দর্শন গড়ে তোলেন। এই দর্শনের অনেক বৈশিষ্ট্য ১৯৬০-এর দশকের প্রতিসংস্কৃতির প্রাকচরিত্র হয়ে ওঠে। বাস্তবিক, ১৯৬০-এর দশকের প্রতিসংস্কৃতির সর্বাপেক্ষা আইকনিক চলচ্চিত্র ইজি রাইডার-এ তার উল্লেখও করা হয়। তার অধিকাংশ কথাসাহিত্যের কেন্দ্রীয় দ্বৈতভাব প্রতিষ্ঠিত হয়েছে সনস অ্যান্ড লাভার্স-এর অপ্রকাশিত ভূমিকায় এবং এই কাজ করা হয়েছে হোলি ট্রিনিটির সূত্র ধরে। যত তার দর্শন চিন্তাধার গড়ে উঠেছে, ততই লরেন্স সরে গেছেন অধিকতর প্রত্যক্ষ খ্রিস্টান উপমার থেকে এবং তার পরিবর্তে ছুঁয়ে গেছেন অতীন্দ্রিয়বাদ, বৌদ্ধধর্ম ও প্যাগান ধর্মতত্ত্ব। কোনো কোনো মতে বিংশ শতাব্দীতে সংঘটিত অতিলৌকিক অনুশীলনের অন্যতম পথপ্রদর্শক ছিলেন লরেন্স, যদিও নিজেকে তিনি খ্রিস্টান রূপেই অভিহিত করেছেন।
চিত্রকলা
চিত্রকলার প্রতি লরেন্সের আগ্রহ আজীবনের; শেষজীবনে এই চিত্রকলাই তার ভাবপ্রকাশের প্রধান মাধ্যম হয়ে ওঠে। ১৯২৯ সালে লন্ডনের মেফেয়ার স্থিত ওয়ারেন গ্যালারিতে এই ছবিগুলি প্রদর্শিত হয়। ১৩,০০০ জন এই প্রদর্শনী দেখতে আসেন। প্রদর্শনীটি বিতর্কের ঝড় তোলে। ডেইলি এক্সপ্রেস দাবি করে, " ফ্লাইট উইথ অ্যান আমাজন ছবিতে দেখা যাচ্ছে একটি অতি কুৎসিত দাড়িওয়ালা লোক এক সুন্দরী রমণীকে তার কামুক মুঠির মধ্যে ধরে আছে আর চারিদিকে নেকড়েরা হাঁ করে কিছু পাবার আশায় তাদের দেখছে। নিঃসন্দেহে [এই ছবি] অশালীন।" তবে অনেক শিল্পী ও শিল্পরসিক এই ছবির প্রশংসা করেন। গোয়েন জন এভরিম্যান পত্রিকায় এই প্রদর্শনীর সমালোচনা করতে গিয়ে লরেন্সের "আত্ম-অভিপ্রকাশের বিস্ময়কর ক্ষমতা"-র কথা বলেন এবং কন্টাডিনি-কে বেছে নেন বিশেষ প্রশংসার জন্য। জনসাধারণের কাছ থেকে অভিযোগ পেয়ে পুলিশ প্রদর্শনী থেকে বোকাচ্চিও স্টোরি ও কন্টাডিনি সহ পঁচিশটি ছবির তেরোটিকে বাজেয়াপ্ত করে। একাধিক লেখক, শিল্পী ও পার্লামেন্ট সদস্যের সমর্থন সত্ত্বেও কেবলমাত্র এই শর্তে লরেন্স তার ছবিগুলি পুনরুদ্ধার করেন যে কোনোদিন তিনি ইংল্যান্ডে এগুলির প্রদর্শনী আয়োজন করবেন না। তার ছবির সর্ববৃহৎ সংগ্রহশালাটি আছে নিউ মেক্সিকোর টাওসের লা ফন্ডা হোটেলে। বোকাচ্চিও স্টোরি ও রেজারেকশন সহ একাধিক ছবি রক্ষিত আছে অস্টিনের টেক্সাস বিশ্ববিদ্যালয়ের হিউম্যানিটিজ রিসার্চ সেন্টারে।
লরেন্সের সাহিত্যকর্মের তালিকা
নিচে সংস্করণ প্রসঙ্গে কয়েকটি কথা বলা হল
দ্য কেমব্রিজ এডিশন অব দ্য লেটারস অ্যান্ড ওয়ার্কস অব ডি এইচ লরেন্স একটি প্রধান গবেষণামূলক প্রকল্প। এই প্রকল্পের লক্ষ্য গ্রন্থগুলির এক নতুন পাঠ উপস্থাপনা করা যাতে লেখক এই পাঠগুলি যেরূপে মুদ্রণের ইচ্ছা করেছিলেন তার একটি রূপ পাঠকের সম্মুখে তুলে ধরা যায়। বর্তমান প্রকল্পটির কাজ শুরু হয় ১৯৭৯ সালে। বর্তমানে লরেন্সের সকল সাহিত্যকর্ম ৪০টি পৃথক খণ্ডে সংকলিত হয়েছে। প্রতিটি খণ্ডই উচ্চমানের সমালোচনা সমৃদ্ধ। নিম্নোল্লিখিত গ্রন্থপঞ্জিটি এই প্রাতিষ্ঠানিক প্রামাণ্য সংস্করণের ভিত্তিতে প্রদত্ত হয়েছে।
সাধারণভাবে যেখানে কেমব্রিজ সিরিজে গ্রন্থটি পাওয়া যায়নি, সেখানে অন্য নির্ভরযোগ্য সূত্র অবলম্বন করা হয়েছে।
পাণ্ডুলিপি এবং প্রকাশিত উপন্যাস ও অন্যান্য রচনার আদি খসড়াসমূহ
লরেন্সের পাণ্ডুলিপির গবেষণামূলক পাঠ থেকে জানা যায় যে তিনি একজন সচেতন শিল্পী ছিলেন। মাঝে মাঝেই পুনর্লিখনের মাধ্যমে তিনি তার সৃষ্টিকর্মে ব্যাপক পরিবর্তন সাধন করতেন। এই কাজ কখনও পুরো এক বছর ধরেও চলত। নিম্নলিখিত ক্ষেত্রগুলিতে এই সকল রচনার আদি খসড়ার সঙ্গে প্রকাশিত পাঠের পার্থক্য প্রতিপাদন বেশ আগ্রহব্যঞ্জক:
নোভিয়াল উইকিপিডিয়া
নোভিয়াল উইকিপিডিয়া হচ্ছে অনলাইন বিশ্বকোষ উইকিপিডিয়ার নোভিয়াল ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। নোভিয়াল উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
নোভিয়াল উইকিপিডিয়া
সিলেটের ইফতারি প্রথা
সিলেটের ইফতারি প্রথা (সিলেটি: ꠚꠥꠠꠤꠞ ꠛꠣꠠꠤꠔ ꠁꠍ꠆ꠔꠣꠞꠤ - 'ফুড়ির বাড়িত ইস্তারি') হচ্ছে রমজান মাসে মেয়ের শ্বশুর বাড়িতে নানা প্রকার মৌসুমী ফল, মিষ্টি-মিঠাই বা পছন্দমত যে কোন ধরনের ইফতারি নিয়ে যাওয়ার একটি প্রথা, যা সিলেট অঞ্চলের একটি প্রাচীন ঐতিহ্য। মেয়ের (ফুরির) শ্বশুরবাড়িতে পাঠানো হয় বলে সিলেটি ভাষায় একে বলা হয় ফুরির বাড়ি ইফতারি। যদিও এই রীতিটি কোন বাধ্যতামূলক প্রথা নয়। তবে সময় মতো ইফতারি দিতে না পারায় নানা জায়গায় নানা অপ্রীতিকর ঘটনা ঘটে থাকে। এই রীতির বলি হয়ে বহু নারী নিপীড়িত-নিগৃহীত হন। প্রাণ হারান অনেকে।  এমনকি এই প্রথা পালনে ব্যর্থ হয়ে আত্মহত্যার মাধ্যমে প্রতিদান দিতে হয়েছে বহু নারীকে। মুসলমানদের পবিত্র মাস রমজানে পালিত হলেও এই প্রথার ইসলামে কোন বাধ্যবাধকতা নেই।  এমনকি এটাকে বর্তমানে অমানবিক বা কুপ্রথা হিসেবে আখ্যায়িত করা হয়।   একইসাথে এটি হতদরিদ্র কন্যার বাবা বা পরিবারের জন্য মানষিক, আর্থিক ও সামাজিক ব্যাধিতে পরিণত হয়েছে।
আয়োজন
রমজান মাসের ৩০দিনের যেকোনো একদিন বেশ ঘটা করেই আয়োজন করা হয় ফুরির বাড়ি ইফতারি। ঐতিহ্য হিসেবে রমজান মাসে নিজ বাড়িতে বানানো ইফতারি মেয়ের শ্বশুরবাড়িতে নিয়ে যাওয়ার প্রচলন রয়েছে। যদিও সময়ের সাথে সাথে ফুড়ির বাড়ি ইফতারি দেয়ার রেওয়াজেও এসেছে পরিবর্তন। মেয়ের বাড়ি থেকে ইফতার আসাকে কেন্দ্র করে শ্বশুড়বাড়িতে আত্মীয়স্বজনকে দাওয়াত করা হয়। আবার মেয়ের বাড়ি থেকে যে ইফতারি নিয়ে যাওয়া হয় তা প্রতিবেশীদের মাঝেও বিলিয়ে দেওয়া হয়। যেখানে কার শ্বশুরবাড়ি থেকে কত বেশি আইটেমের ইফতার এলো তার এক নীরব প্রতিযোগিতা চলে। যা মূলত অসচ্ছল পরিবারের উপর চাপিয়ে দেওয়া নীরব অত্যাচার। অতীতের ন্যায় নিজ বাড়িতে তৈরী ইফতারির স্থান এখন দখল করে নিয়েছে বাজারে বানানো হরেক পদের ইফতারি। ফলে এ প্রথাকে কেন্দ্র করে রমজান মাসজুড়ে সিলেট অঞ্চলের মৌসুমি ইফতারসামগ্রীর বাজার বাংলাদেশের অন্য এলাকাগুলোর চেয়ে একটু বেশিই রমরমা হয়ে ওঠে। যেকারণে ইফতারি প্রদান বিত্তবানের কাছে দারুণ খ্যাতির ব্যাপার হলেও অসহায় দুঃস্থদের কাছে এক আতঙ্কের নাম।
প্রথা
ইফতারিতে ঘরোয়া আয়োজনে খিচুড়ি এবং অতিথি আপ্যায়নে আখনী পোলাও সিলেটের একটি ঐতিহ্য হিসেবে প্রচলিত। সিলেটি ইফতারির আরেকটি আনুষঙ্গিক পদ হচ্ছে বাখরখানি, যা ইফতারের সময় কিংবা রাতে চায়ের সঙ্গে খাওয়ার প্রচলন যুগ যুগ ধরে চলে আসছে। পাশাপাশি কোনো প্রকার ফুড কালার ছাড়াই তৈরি আমিত্তি সিলেটি ইফতারির একটি বিশেষ পদ। নতুন বিয়ে হলে অনেক সময় দু-তিন দফায় ইফতারি দেওয়া হয়; প্রথম দফায় ইফতারি প্রথম রমজানে, দ্বিতীয় দফার ইফতারি ১০ থেকে ২০ রমজানের মধ্যে, এবং সর্বশেষ দফায় রমজানের শেষ সপ্তাহে। ফলে ঐতিহ্যগতভাবে ফুরির বাড়ি ইফতারি আইটেমের মধ্যে থাকে হান্দেশ, ছই পিঠা, চিতল পিঠা, রুট পিঠা, ভাপা পিঠা, ঢুপি পিঠা, খুদি পিঠা, চুঙ্গা পিঠা, নুনগড়া এবং ফবসহ আরো নানা ধরনের পিঠা, মিষ্টি, জিলাপি, নিমকি, খাজা, আমির্তি, বাখরখানি, দেশি-বিদেশি ফল, চানা, পিঁয়াজু, পোলাও, চপ, বেগুনি ও শাকের তৈরি বিভিন্ন ধরনের বড়া ইত্যাদি।
মিজোরাম পিপলস পার্টি
মিজোরাম পিপলস পার্টি (এমপিপি) ছিল ভারতের মিজোরামের একটি প্রাক্তন আঞ্চলিক রাজনৈতিক দল। ২০১৮ সালে, দলটি জোরাম পিপলস মুভমেন্টের সাথে একীভূত হয়।
গাফফার খান (ক্রিকেটার)
গাফফার খান (জন্ম ১ এপ্রিল ১৯৪০) একজন পাকিস্তানি প্রাক্তন ক্রিকেটার । তিনি ১৯৫৪ থেকে ১৯৮৪ সালের মধ্যে পাকিস্তানের বিভিন্ন ঘরোয়া দলের হয়ে ২৯টি প্রথম-শ্রেণীর ক্রিকেট ম্যাচ খেলেন।
সরকারি শেখ ফজিলাতুন নেসা মুজিব মহিলা মহাবিদ্যালয়
সরকারি শেখ ফজিলাতুন নেসা মুজিব মহিলা মহাবিদ্যালয় টাঙ্গাইল জেলায় অবস্থিত একটি শিক্ষাপ্রতিষ্ঠান। প্রতিষ্ঠানটি ১৯৯৯ সালে প্রতিষ্ঠিত হয় এবং ২০১৩ সালে এটিকে জাতীয়করণ করা হয়। অত্র কলেজটি খুব দ্রুত আদর্শ শিক্ষাপ্রতিষ্ঠানে পরিণত হয়ে ওঠে, যখন ২০০০এর দশকে টাঙ্গাইলে লেখাপড়ায় গুণগত মান প্রদান সম্পন্ন শিক্ষাপ্রতিষ্ঠানের অপ্রতুলতা দেখা দেয়।
অবস্থান
কলেজটি টাঙ্গাইল জেলা শহরের জেলা সদর রোডে টাঙ্গাইল প্রেস ক্লাবের পশ্চিম পার্শ্বে অবস্থিত।
পাঠদান
কলেজটিতে ঢাকা মাধ্যমিক ও উচ্চ-মাধ্যমিক শিক্ষা বোর্ড এর অধীনে উচ্চ মাধ্যমিক এবং জাতীয় বিশ্ববিদ্যালয় এর অধীনে স্নাতক (পাস) পর্যায়ে পাঠদান করা হয়।
জাতীয় নদী রক্ষা কমিশন
জাতীয় নদী রক্ষা কমিশন বাংলাদেশের একটি সংবিধিবদ্ধ সংস্থা। নদীর অবৈধ দখল, পানি ও পরিবেশ দূষণ, শিল্প কারখানা কর্তৃক সৃষ্ট নদী দূষণ, অবৈধ কাঠামো নির্মাণ ও নানাবিধ অনিয়ম রোধকল্পে এবং নদীর স্বাভাবিক প্রবাহ পুনরুদ্ধার, নদীর যথাযথ রক্ষণাবেক্ষণ এবং নৌ-পরিবহনযোগ্য হিসেবে গড়ে তোলাসহ আর্থ-সামাজিক উন্নয়নে নদীর বহুমাত্রিক ব্যবহার নিশ্চিত করার প্রয়োজনে এ কমিশন গঠিত হয়েছে।
সংগঠন
জাতীয় নদী রক্ষা কমিশনের চেয়ারম্যান ও একজন মহিলা সদস্যসহ পাঁচ সদস্যের সমন্বয়ে কমিশন গঠিত হয়। কমিশনের চেয়ারম্যান ও সদস্যগণ তিন বছরের জন্য সরকার কর্তৃক নিযুক্ত হন। কমিশনের চেয়ারম্যান ও একজন সদস্য সার্বক্ষণিক। অবশিষ্ট তিন জন সদস্য অবৈতনিক হিসেবে দায়িত্ব পালন করেন।
চেয়ারম্যানগণ
নিম্নোক্ত ব্যক্তিবর্গ জাতীয় নদী রক্ষা কমিশনের চেয়ারম্যান হিসেবে দায়িত্ব পালন করেন:
নজরুল ইসলাম (শেরপুরের রাজনীতিবিদ)
জন্ম
নজরুল ইসলাম শেরপুর জেলায় জন্মগ্রহণ করেছেন।
রাজনৈতিক জীবন
নজরুল ইসলাম শেরপুর জেলা বাংলাদেশ জাতীয়তাবাদী দলের সাবেক সহসভাপতি। তিনি ফেব্রুয়ারি ১৯৯৬ সালে ষষ্ঠ জাতীয় সংসদ নির্বাচনে বিএনপির মনোনয়ন নিয়ে সংসদ সদস্য নির্বাচিত হয়েছিলেন। জুন ১৯৯৬ সালের সপ্তম জাতীয় সংসদ নির্বাচনে একই আসনে বিএনপির হয়ে প্রতিদ্বন্দ্বিতা করে তিনি পরাজিত হন।
ফসিহ বোখারি
ফসিহ বোখারি (১৯৪২-২০২০) পাকিস্তান নৌবাহিনীর একজন জ্যেষ্ঠ অ্যাডমিরাল ছিলেন। ১৯৫৯ সালে তিনি পাকিস্তান নৌবাহিনীতে যোগ দিয়েছিলেন এবং ১৯৯৭ সালের ২ মে তারিখে পাকিস্তান নৌবাহিনী প্রধান হিসেবে দায়িত্ব গ্রহণ করেছিলেন পূর্ণ অ্যাডমিরাল পদবীতে।
নৌ জীবন
১৯৪২ সালের ৮ মার্চ করাচিতে জন্মগ্রহণ করেন ফসিহ এবং ১৯৫৯ সালে নৌবাহিনীতে যোগ দিয়ে ব্রিটেনে প্রশিক্ষণের জন্য যান এবং সেখান থেকে প্রশিক্ষণ শেষ করে ১৯৬২ সালে পাকিস্তান নৌবাহিনীতে সাব লেফটেন্যান্ট হিসেবে অপারেশন্স শাখায় কমিশনপ্রাপ্ত হন। তিনি প্রথমে পাকিস্তান নৌবাহিনীর ডুবোজাহাজ পিএনএস গাজীতে নিয়োগ পেয়েছিলেন। সাব লেঃ হিসেবেই তিনি ১৯৬৫ সালের পাক-ভারত যুদ্ধে অংশ নেন তৎকালীন কমান্ডার (পরে অ্যাডমিরাল) কেরামত রহমান নিয়াজির অধীনে পিএনএস গাজী ডুবোজাহাজে। ফসিহ ১৯৬৯ সালে সাব লেঃ থেকে লেঃ হন এবং আরেকটি ডুবোজাহাজ পিএনএস হাঙ্গরে নিয়োগ পান, যখন তিনি এই ডুবোজাহাজে নিয়োগ পান তখন এটার অধিনায়ক ছিলেন কমান্ডার আহমেদ তাসনিম (পরে অ্যাডমিরাল)। ১৯৭১ সালে পিএনএস হাঙ্গরকে ভারতের সাথে যুদ্ধে নামানো হয়, লেঃ ফসিহ এই ডুবোজাহাজের টর্পেডো কর্মকর্তা হিসেবে দায়িত্ব পালন করছিলেন। তার সাথে আরও ছিলেন লেঃ কমান্ডার এ ইউ খান, ১৯৭১ সালে ভারতের যুদ্ধজাহাজ আইএনএস খুকরিকে ডুবিয়ে দেয় পাকিস্তান নৌবাহিনী, যুদ্ধের পর কৃতিত্ব স্বরূপ লেঃ ফসিহ সিতারা-ই-জুরাত পদক পান, এবং তার অধিনায়ক কমান্ডার তাসনিমকেও এ পদক দেওয়া হয়।
১৯৯১ সালে তিনি কমোডোর এবং ১৯৯২ সালে রিয়ার অ্যাডমিরাল হন ফসিহ এবং ১৯৯৫ সালে তাকে ভাইস অ্যাডমিরাল করা হয়, '৯৭ সালে তিনি পূর্ণ অ্যাডমিরাল হন এবং নৌপ্রধান হন।
ভারতী ব্রেইল
ভারতী ব্রেইল, বা ভারতীয় ব্রেইল (হিন্দি: भारती ब्रेल  "ইন্ডিয়ান ব্রেইল"), হচ্ছে  ভারতের ভাষাসমূহ লেখার জন্য একটি ব্রেইল পদ্ধতি। ভারত স্বাধীনতা পাওয়ার পর, ভারতের বিভিন্ন স্থানে ভিন্নভিন্ন ভাসার জন্য এগারোটি ব্রেইল লিখন পদ্ধতি প্রচলিত ছিল। ১৯৫১ সালে ভারতী ব্রেইল নামে একটি জাতীয় মান গ্রহণ করা হয়, যা শ্রীলঙ্কা, নেপাল, এবং বাংলাদেশে ব্যবহার হয়ে আসছে। ভারত এবং নেপালে নেপালি ভাষার উচ্চারণে, এবং ভারত ও শ্রীলঙ্কায় তামিল ভাষার উচ্চারণে কিছুটা তারতম্য রয়েছে। কয়েকটা বর্ণে তারতম্য সহ ভারত এবং বাংলাদেশে বাংলা ব্রেইলের মধ্যে অনেকটা তফাৎ বিদ্যমান।
বর্ণমালা
ভারতীয় লিপির জন্য প্রধানত নিচের চার্ট প্রযোজ্য। যে বর্ণগুলো রোমানীকরন হয় না, তা বন্ধনীর মাধ্যমে দেখানো হল।
বিরামচিহ্ন
কিছু বিরামচিহ্ন (কমা, আবদ্ধ উদ্ধৃতি) বর্ণকে প্রতিস্থাপিত করে থাকে।
নুয়োসু উইকিপিডিয়া
নুয়োসু উইকিপিডিয়া হচ্ছে অনলাইন বিশ্বকোষ উইকিপিডিয়ার নুয়োসু ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। নুয়োসু উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
নুয়োসু উইকিপিডিয়া
আবাড়ি
আবাড়ি দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ চেন্নাই মহানগর অঞ্চলের অন্তর্গত একটি পুর নিগম এবং তামিলনাড়ুর ১৫তম সিটি কর্পোরেশন। লোকালয়টি পশ্চিম চেন্নাইয়ের অংশ এবং চেন্নাই সেন্ট্রাল রেলওয়ে স্টেশন থেকে প্রায় পশ্চিম দিকে অবস্থিত।
এটি একাধিক বিশ্ববিদ্যালয়ে এবং ইঞ্জিনিয়ারিং কলেজের ঠিকানা, যার চতুর্দিকে রয়েছে বড় বড় আত্মরক্ষামূলক প্রতিষ্ঠান। লোকাচার একমাত্র রেল স্টেশন হলো চেন্নাই শহরতলি রেলওয়ের অন্তর্গত আবাড়ি রেলওয়ে স্টেশন৷ এখানে রয়েছে ভারী শকট কারখানা (এইচভিএফ), আগ্নেয়াস্ত্র কারখানা পরিষদ (ওডিএফ), একাধিক ইঞ্জিন কারখানা, যুদ্ধযান গবেষণা ও উন্নয়ন সংস্থা (সিভিআরডিই)৷ এটি পশ্চিম চেন্নাইয়ের সর্বাধিক জনবহুল ও উন্নয়নশীল এলাকা৷ পালেরিপট্টু নামে পরিচিত আবাড়ি হ্রদ বর্তমানে হ্রাসপ্রাপ্ত, পুরাতন নথিপত্র ছাড়া এর মূল আয়তনের খোঁজ দুষ্কর৷
নামকরণ
আবাড়ি নামের যথাযথ উৎস অস্পষ্ট হলেও মনে করা হয় তামিল ভাষায় "আ", অর্থাৎ গরু ও "আড়ি" অর্থাৎ স্থান শব্দদুটির সমন্বয়ে তৈরি হয়েছে আবাড়ি, যার অর্থ গোচরণ ক্ষেত্র৷
আবার আরেকটি মতে আরমোরড ভেহিকেলস এন্ড এমিউনিশন ডিপো অব ইন্ডিয়া (Armoured Vehicles and Ammunition Depot of India)-এর সংক্ষিপ্ত করণে আবাড়ি নামটি এসে থাকতে পারে৷ তবে এই মতবাদটা একেবারেই নতুন, তা ছাড়া এই নামে কোনো প্রতিষ্ঠানের ব্রিটিশকালীন তথ্য পাওয়া যায় না৷ ঊনবিংশ শতাব্দীর একাধিক ব্রিটিশ নথি অনুযায়ী ইংরাজীতে এর নাম ছিল "Avady", যা সংক্ষিপ্তকরণের গুজবকে নাকচ করে৷
ইতিহাস
দ্বিতীয় বিশ্বযুদ্ধের পরবর্তী সময়কালে চেন্নাইয়ের (তৎকালীন মাদ্রাজ) উত্তর ও পশ্চিম দিকে পরিকাঠামো ও শিল্প সংক্রান্ত উন্নতি ঘটলে অটো পরিষেবা শুরু হয়৷ বর্তমানে এটি চেন্নাই অটো বলয়ের অন্তর্গত৷
১৯৫৫ খ্রিস্টাব্দের ১০ই জানুয়ারি আবাড়িতে ভারতীয় জাতীয় কংগ্রেসের একটি অধিবেশন বসে, যার মূল উদ্দেশ্য ছিল সমাজতন্ত্র ও সামাজিক উন্নয়ন৷ জওহরলাল নেহেরু সহ মোরারজী দেসাই এবং কংগ্রেসের আরো অনেক গণ্যমান্য নেতা এই অধিবেশনে নিজেদের রাজনৈতিক ও সামাজিক সমাজতান্ত্রিক আদর্শের কথা তুলে ধরেন৷
ভূগোল
আবাড়ির অবস্থান স্থানাঙ্কে৷ ব্লকের ক্ষেত্রফল প্রায়  এবং সমুদ্রপৃৃৃষ্ঠ থেকে গড় উচ্চতা ৷
হ্রদ
আবাড়ি হ্রদ পালেরিপট্টু নামে পরিচিত৷ এটি ২০০ একর জমির ওপর বিস্তৃত ও দীর্ঘ৷ মূল চেন্নাই শহর থেকে  পশ্চিমে তামিলনাড়ু হাউজিং বোর্ড ও তিরুমুল্লাইবায়ল অতিক্রম করে এর দেখা মেলে৷ এক কালে এই হ্রদের জলই ছিল সেচের উৎস৷ এই জলাশয় প্রতি বছর বহু পরিযায়ী পাখিকে আকর্ষিত করে৷ অবশ্য বিগত কিছু বছরে অবৈধ নির্মাণ ও জবরদখলের কারণে হ্রদের আয়তন হ্রাস পেয়েছে৷ ২০১৯ খ্রিস্টাব্দের ১৯শে জুন তারিখে এই হ্রদ সংস্কার ওপ্রকৃতিবান্ধব উদ্যানে পরিণত করার জন্য ৩২ কোটি টাকা ধার্য করা হয়৷ এছাড়াও নবীকরণ পরিকল্পনার মধ্যে ছিল একটি ৩ কিমি দীর্ঘ হাঁটার রাস্তা, সেন্ট্রাল প্লাজা প্রভৃৃতি৷
আবর্জনা ব্যবস্থাপনা
এই লোকালয় দৈনিক ১৫০ মেট্রিক টন বর্জ্য তৈরি করতে সক্ষম৷ তিরুবেরকাড়ু ও পুন্তমল্লীর সাথে আবাড়িতে একত্রে প্রায় ১,২০,০০০ গৃৃহস্থলি থেকে ২১০ মেট্রিক টন কঠিন বর্জ্য সংগৃৃহীত হয়৷ আবাড়ি পুর নিগমের অন্তর্গত সেক্কাড়ুতে ১৭.৭৮ একর ক্ষেত্রের সরকারি জমির ওপর এই পরিমাণ বর্জ্য একত্রিত হয়৷ ২০১৭ খ্রিস্টাব্দে পুর নিগম ১০৯.৬ মিলিয়ন ভারতীয় মুদ্রা ব্যয়ে তেত্রিশটি ডিসেন্ট্রালাইজড কম্পোস্ট প্রোসেসিং প্ল্যাণ্ট নির্মাণের পরিকল্পনা নেন৷ প্রতিটি প্ল্যান্ট প্রতিবারে চার টন জীববিয়োজ্য বর্জ্য সারে পরিণত করতে সক্ষম৷ ২০১৮ সালের ফেব্রুয়ারি অবধি ১৭ টি প্ল্যান্ট কার্যকরী ছিল৷
তথ্যপ্রযুক্তি উদ্যান
পট্টাবিরাম ও আবাড়িতে এমটিএইচ সড়কের ওপর ১০ একফ বর্গফুট জায়গার ওপর ৫,০০,০০০ কার্যকরী জমিতে ২,৩০০ মিলিয়ন ভারতীয় মুদ্রা ব্যয়ে টাইডেল পার্ক তৈরি হচ্ছে৷ আশা করা যায় এটি ৩০,০০০ মানুষের কর্ম সংস্থান করবে৷ ২০২০ খ্রিস্টাব্দের আগস্ট মাস থেকে নির্মাণ কাজ শুরু হয়ে গিয়েছে৷
জনতত্ত্ব
২০১১ খ্রিস্টাব্দে ভারতের জনগণনা অনুসারে আবাড়ি লোকালয়ের জনসংখ্যা ছিল ৩,৪৫,৯৯৬ জন, যেখানে প্রতি হাজার পুরুষে ৯৭০ জন নারী বাস করতেন। মোট শিশু সংখ্যা ৩৬,০৯১ জন যেখানে শিশুপুত্র সংখ্যা ১৮,৪১৯ জন এবং শিশুকন্যা সংখ্যা ১৭,৬৭২ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১৬.১৬ ও ০.৬৩। শহরটির সাক্ষরতার হার ছিল ৯১.২৮ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ৮৭,৭৩৩ টি। মোট শ্রমজীবীর সংখ্যা ১,২৭,১৫২ জন, যার মধ্যে কৃষক ৭৮৭ জন, মূল কৃষিজীবী ১,০৯৫ জন গৃহস্থলী সংক্রান্ত শ্রমজীবী ১,৪৪৪ জন, অন্যান্য শ্রমজীবী ১,১১,০১৩ জন। মোট প্রান্তিক শ্রমজীবী সংখ্যা ১২,৮১৩ জন, যার মধ্যে প্রান্তিক কৃষক ২২১ জন, প্রান্তিক কৃষিজীবী ৩১০ জন, প্রান্তিক গৃহস্থলী সংক্রান্ত শ্রমজীবী ৪৪৯ জন, অন্যান্য প্রান্তিক শ্রমজীবী ১১,৮৩৩ জন।
২০০১ খ্রিস্টাব্দে এই লোকালয়ে স্থায়ী বাসিন্দা ছিলেন ২,২৯,৪০৩ জন, ২০০১-২০১১ এই দশবছরে জনসংখ্যা প্রায় ৫০ শতাংশ বৃদ্ধি পেয়েছে৷
পরিবহন
আবাড়ি রেলওয়ে স্টেশন চেন্নাই শহরতলি রেলওয়ের অন্তর্গত একটি গুরুত্বপূর্ণ রেলওয়ে স্টেশন৷ তামিলনাড়ু সরকার জাতীয়সড়ক দপ্তর ৪ঠা অক্টোবর ২০১৩ তারিখে ১.৬৮ বিলিয়ন ভারতীয় মুদ্রা ব্যয়ে চেন্নাই-তিরুতণি মহাসড়ককে ছয় লেন বিশিষ্ট করার পরিকল্পনা করেন৷ প্রথম পর্যায়ে চার লেনবিশিষ্ট ও মধ্যরেখা ১০০ ফুট করে পরবর্তী লেনের জন্য জমি অধিগ্রহণের কাজ শুরু হয়ে গিয়েছে৷ আবাড়ি চেকপোস্টের নিকট জংশনটি চেন্নাই-তিরুতণি সড়কের সাথে আবাড়ি পুন্তমল্লী সড়ককে যুক্ত করে৷
বিধানসভা
নির্বাচন ক্ষেত্র সীমানা পুনর্নির্ধারণের পর আবাড়ি একটি বিধানসভা কেন্দ্রে পরিণত হয়৷ আবাড়ি পুর নিগম, তিরুনিন্দ্রবুর ও তিরুবেরকাড়ু নগর পঞ্চায়েত, নেমিলিচেরি, পট্টাবিরাম ও আংশিক পুন্তমল্লী এই কেন্দ্রের অন্তর্গত৷ এটি তিরুভেলুর লোকসভা কেন্দ্রের অংশ৷
১৪২০
১৪২০ গ্রেগরীয় বর্ষপঞ্জির একটি অধিবর্ষ।
এমদাদুল হক
এমদাদুল হক একটি বাংলাদেশী নাম। নিচের ব্যক্তিদের নির্দেশ করতে পারে,
নিষিদ্ধ পল্লি
লালবাতি এলাকার জাপানি নাম আকাসেন (akasen, 赤線)। এই শব্দটির অর্থ "লালরেখা"। তবে শব্দটি ইংরেজি থেকে কৃতঋণ শব্দ নয়। জাপান পুলিশ মানচিত্রে লাল রেখা দিয়ে নিষিদ্ধ পল্লির সীমা নির্ধারণ করত। সেই থেকে এই নামের উৎপত্তি। তারা আওসেন (aosen, 青線) বলেও একটি শব্দ ব্যবহার করত, যার অর্থ ছিল "নীলরেখা"। নীল রেখা দিয়ে তারা বেআইনি কার্যকলাপপ্রবণ অঞ্চলগুলি চিহ্নিত করত। বিভিন্ন সংস্কৃতিতে লালবাতি অঞ্চলকে বিভিন্ন রূপে দেখা যায়, কিন্তু সেগুলি আদতে "বেশ্যাঞ্চল" ("district of prostitutes")-এরই নানা রূপ।
পাত্থরও কি সওদাগর
পাত্থরও কি সওদাগর একটি বলিউড চলচ্চিত্র। এটি ১৯৪৪ সালে মুক্তি পেয়েছিল। এটি পরিচালনা করেছেন শোরে দৌলতভি, সোহরাব মোদীর মিনার্ভা মুভিটোনের ব্যানারে। সংগীত পরিচালনা করেছেন মীর সাহেব এবং ছবিটিতে অভিনয় করেছেন আল নাসির, শীলা, মীনা শোরে, কে এন সিং, জিল্লুবাই এবং সংকথ প্রসাদ।
অনিল কুমার গায়েন
অনিল কুমার গায়েন (১ ফেব্রুয়ারি ১৯১৯ - ৭ ফেব্রুয়ারি ১৯৭৮) একজন ভারতীয় গণিতবিদ এবং পরিসংখ্যানবিদ, যিনি তার সহকর্মী রোনাল্ড ফিশারের সঙ্গে ফলিত পরিসংখ্যানের ক্ষেত্রে পিয়ারসন সহসম্বন্ধ গুণাঙ্ক নির্ণয়ের জন্য পরিচিত। তিনি কেমব্রিজ বিশ্ববিদ্যালয় থেকে হেনরি এলিস ড্যানিয়েলসের তত্ত্বাবধানে পিএইচডি লাভ করেন। তিনি রয়েল স্ট্যাটিস্টিকাল সোসাইটি এবং ক্যামব্রিজ ফিলোসফিকাল সোসাইটির ফেলো হিসাবে সম্মানিত হন।
গায়েন ইন্ডিয়ান সায়েন্স কংগ্রেস অ্যাসোসিয়েশনের পরিসংখ্যান বিভাগের সভাপতি এবং তার পাশাপাশি ভারতীয় ইনস্টিটিউট অফ টেকনোলজির গণিত বিভাগের প্রধান ছিলেন। পরবর্তীকালে তিনি বাংলার নবজাগরণের বিখ্যাত সমাজসংস্কারক, ঈশ্বর চন্দ্র বিদ্যাসাগরের নামানুসারে বিদ্যাসাগর বিশ্ববিদ্যালয় প্রতিষ্ঠা করেন।
প্রথম জীবন
অনিল কুমার গাইন পশ্চিমবঙ্গের পূর্ব মেদিনীপুর জেলার লক্ষ্মীগ্রামের গরিব বাঙালি পরিবারে জন্মগ্রহণ করেন।  তাঁর বাবার নাম জীবনকৃষ্ণ গায়েন ও মায়ের নাম পঞ্চমী দেবী। শৈশবকালে তাঁর বাবা মারা গেলে, তিনি এবং তার ভাইবোনেরা তার বিধবা মায়ের সঙ্গে অর্থনৈতিক কষ্টের মধ্যে দিয়ে বড়ো হন। তিনি একটি সাধারণ স্থানীয় বিদ্যালয়ে প্রাথমিক শিক্ষা গ্রহণ করেন। বিদ্যালয় শিক্ষার পর তিনি সুরেন্দ্রনাথ কলেজ থেকে গণিত অধ্যয়ন করার জন্য কলকাতায় যান, এরপর কলকাতা বিশ্ববিদ্যালয় থেকে স্নাতকোত্তর ডিগ্রি অর্জন করেন। ১৯৪৩ খ্রিস্টাব্দে তিনি ইউনিভার্সিটির গোল্ড মেডেলিস্ট হন।
কর্মজীবন
১৯৪৭ খ্রিস্টাব্দে তিনি পিএইচডি লাভের জন্য ইংল্যান্ড ভ্রমণ করেন। গণিতের পরিসংখ্যানে  কেমব্রিজ বিশ্ববিদ্যালয় থেকে শিক্ষাগ্রহণকালে তিনি হেনরি এলিস ড্যানিয়েলসের তত্ত্বাবধানে তার বেশিরভাগ কাগজপত্র লেখেন। তিনি সেখানে স্যার রোনাল্ড ফিশারের সঙ্গে বন্ধুত্ব করেন এবং ফলিত পরিসংখ্যানের ক্ষেত্রে তার সঙ্গের বেশিরভাগ সময় কাটিয়েছিলেন।
ভারতে ফিরে এসে তিনি ইন্ডিয়ান স্ট্যাটিস্টিক্যাল ইনস্টিটিউট এবং কলকাতা বিশ্ববিদ্যালয়ে পড়াশোনা শুরু করেন এবং অবশেষে খড়গপুরে ইন্ডিয়ান ইনস্টিটিউট অফ টেকনোলজিতে যোগ দেন, যেখানে তিনি তার বেশিরভাগ অবশিষ্ট কর্মজীবন কাটিয়েছিলেন। খড়গপুরে থাকাকালীন তিনি ন্যাশনাল কাউন্সিল ফর এডুকেশনাল রিসার্চ এন্ড ট্রেনিং (এনসিইআরটি) এর মতো শিক্ষা প্রকল্পগুলিতে কাজ শুরু করেন। শিক্ষা বিপ্লবের এই আগ্রহের ফলে অবশেষে বিদ্যাসাগর বিশ্ববিদ্যালয়ের সূচনা ঘটে। বিশ্ববিদ্যালয়টি বিশ্ববিদ্যালয় মঞ্জুরি কমিশন (ভারত) দ্বারা ১৯৮১ খ্রিস্টাব্দে আইন অনুযায়ী প্রতিষ্ঠিত হয়েছিল।
মৃত্যু
বাংলায় শিক্ষা বিপ্লব করার প্রচেষ্টায় তিনি বাংলার নবজাগরণের একজন বিশিষ্ট পণ্ডিত ও শিক্ষিত ব্যক্তিত্ব হয়ে ওঠেন। ২০১২ খ্রিস্টাব্দে বিদ্যাসাগর বিশ্ববিদ্যালযয়ের উদুঅগে তাঁর অবদানকে সম্মান জানাতে অনিল কুমার গাইন মেমোরিয়াল লেকচার প্রতিষ্ঠিত হয়।
ইসলাম ধর্মে দাসত্ব
'দাসত্ব' অর্থ হল কোনো মানুষকে জোর পূর্বক শ্রম দিতে বাধ্য করা। সাধারণত দাসকে তার মনিবের অস্থাবর সম্পত্তি হিসেবে গণ্য করা হয়। এক্ষেত্রে কাউকে তার ইচ্ছার পরিবর্তেও দাস করা যেতে পারে। এটি হতে পারে তার আটক, জন্ম, ক্রয় করা সময় থেকে। স্থান বা মালিককে ত্যাগ করা, কাজ না করার বা শ্রমের মজুরি পাবার অধিকার দাসদের নেই। ইসলাম ধর্মে দাসত্বের অস্তিত্ব রয়েছে।
কুরআন
মুসলমানদের ধর্মগ্রন্থ কুরআনের সূরা নাহলে দাসদের সম্পর্কে বলা হয়েছে,
ইসলাম ধর্ম দাসত্বের বাস্তবতাকে সরাসরি অস্বীকার না করে, এর অস্তিত্বকে স্বীকারের মাধ্যমে দাস-দাসীদের তাঁদের প্রাপ্য মানুষের অধিকার প্রদানে উৎসাহ দেয়। এবং তা মানুষকে দাসত্বের শৃঙ্খল থেকে মুক্ত করাকে উত্তম কাজ বলে মনে করে।
হাদিস
দাসত্ব সম্পর্কে হাদিসে বলা হয়েছে,
তাছাড়া সহীহ মুসলিম এর হাদিসে বলা হয়েছে,
ইসলাম মূলত অধিকার ভূক্ত অসহায় মানুষদের দাস-দাসী হিসেবে বিবেচনা করতে বাধা প্রদান করে। ইসলাম মনে করে, তাঁদের পরিচয় হবে পোষ্য। সেটা পোষ্য ভাই, পোষ্য সন্তান ইত্যাদি হতে পারে। এ সম্পর্কে সহীহ বুখারীর হাদিসে বলা হয়েছে,
আর যদি দাস-দাসীর সাথে খারাপ আচরণ করা হয়, তাহলে ইসলাম নির্দেশ প্রদান করে যে, কাফফারা স্বরুপ উক্ত দাস বা দাসীকে মুক্ত করে দিতে হবে। এ সম্পর্কে সহীহ মুসলিম এর হাদিসে বলা হয়েছে,
ক্রিকেট পাপুয়া নিউগিনি
ক্রিকেট পাপুয়া নিউগিনি (পূর্বনাম: পাপুয়া নিউগিনি ক্রিকেট নিয়ন্ত্রক বোর্ড) হল পাপুয়া নিউগিনির দাপ্তরিক ক্রিকেট বোর্ড। এটির সদর দপ্তর পোর্ট মোর্সবিতে অবস্থিত। এটি বর্তমানে আইসিসি ও আইসিসি ইএপি ক্রিকেট কাউন্সিলের সদস্য।
হেলমেটওয়ালা ধনেশ
এদের সম্পূর্ণ গায়ের পালক প্রধানত কালো রঙের হয় এবং পেট ও লেজ হয় সাদা রঙের এবং লেজের ডগায় কালো রঙের ব্যান্ড থাকে। এদের লেজ খুব লম্বা হয় এবং লেজের ডগায় দুটো লম্বা ভাবে বিস্তৃত পালক এদেরকে অন্যান্য ধনেশ প্রজাতির থেকে আকারে বড় করে তুলেছে। এদের দেহের দৈর্ঘ্য হয়, যা লেজের পালকগুলোকে না ধরেই গোনা হয়েছে। কিন্তু এইগুলোকে ধরা হলে এদের দৈর্ঘ্য আরোও বেড়ে যায়। পুরুষদের ওজন গড়ে  এবং মহিলাদের ওজন গড়ে ।
এদেরকে মাঝে মাঝে সবথেকে বড় এশিয়ান ধনেশ বলে মানা হয় যদিও এরা রাজ ধনেশদের থেকে ওজনে কম হয়। এরা আফ্রিকান মেঠো ধনেশদের থেকে অনেকটাই কম হয় ওজনে।
খুবসুরত (২০১৪-এর চলচ্চিত্র)
খুবসুরত হল একটি ২০১৪ সালের, ভারতীয়, হিন্দি ভাষার, প্রণয়ধর্মী কৌতুক-নাট্য চলচ্চিত্র। ছবিটি পরিচালনা করেছিলেন শশাঙ্ক ঘোষ এবং প্রযোজনা করেছিলেন রিয়া কাপুর, অনিল কাপুর এবং সিদ্ধার্থ রায় কাপুর। এতে অভিনয় করেছিলেন সোনম কাপুর, ফাওয়াদ খান, কিরণ খের, রত্না পাঠক এবং আমির রাজা হুসেন। চলচ্চিত্রটি হালকাভাবে ১৯৮০ সালের একই নামের চলচ্চিত্রের উপর ভিত্তি করে নির্মিত। এই চলচ্চিত্রের 'মা কা ফোন' এই একটি বিখ্যাত গানের নৃত্য পরিচালনা করেছিলেন করিশমা চ্যবন।
ঘটনা
মিলি চক্রবর্তী একজন ফিজিওথেরাপিস্ট, যে কলকাতা নাইট রাইডার্সের জন্য কাজ করে। তার মা মঞ্জু আশা করে যে সে নিজের বিয়ের জন্য উপযুক্ত এবং চমৎকার মানুষটিকে খুঁজে নেবে। তাকে রাজস্থানের এক রাজপরিবারে পরিষেবা দেবার জন্য আহ্বান জানানো হল, সেখানে রাজা শেখর সিং রাঠোর কোমর থেকে নিচ পর্যন্ত পক্ষাঘাতগ্রস্থ। তাকে বলা হল যে ৪০ জন চিকিৎসক ইতিমধ্যেই ভাল কাজ পেয়ে চাকরি ছেড়ে দিয়েছে।
১৮ পৌষ
ঘটনাবলী
-->
খুবসুরত (২০১৪-এর চলচ্চিত্র)
ঘটনা
মিলি রাজপ্রাসাদে পৌঁছোয় এবং শৃঙ্খলাপরায়ন রানী নির্মলা দেবী রাঠোরের সাথে দেখা করে, মিলির অতি উৎসাহ এবং আনাড়িপনা রানীর পছন্দ হয় নি। মিলি দেখতে পায় যে তার জীবনযাপনের স্বাভাবিক পন্থা রাজপরিবারের কঠোর শৃঙ্খলার সাথে মিলছেনা। সে রাজকুমার, বিক্রম সিং রাঠোরের সাথে দেখা করে, বিক্রম তার বাবা মায়ের মতই শৃঙ্খলাপরায়ন। পরিবারের সবচেয়ে ছোট শিশু রাজকন্যা দিব্যা রাঠোরের সাথে মিলি বন্ধুত্ব করে, এবং চলচ্চিত্রের প্রতি তার আবেগকে উৎসাহ দেয়, যদিও তার পরিবারের ইচ্ছা সে ​​ব্যবসা পরিচালনা নিয়ে পড়াশোনা করে।।
রাজা মিলির নির্দেশিত অনুশীলনগুলি এড়িয়ে চলে। তখন মিলি বিক্রমের কাছে সাহায্য চায়। সে মিলিকে একই উত্তর দেন যা রানী তাকে দিয়েছে, "তুমি যদি নিজের কাজ সামলাতে না পারো, তবে তুমি চলে যেতে পারো"। মিলি হতাশ হয়ে পড়ে এবং তাদের বলে যে তাদের উচিত রাজাকে সাহায্য করা। মিলি তাদের একগুঁয়ে, কঠোর এবং স্বার্থকেন্দ্রিক বলে অভিযোগ করে।
২-৩ মাস পরে মিলি রাজার উন্নতি লক্ষ্য করে। রাজা বিক্রমকে অনুরোধ করে মিলিকে সুরজগড় প্রাসাদে নিয়ে যেতে। তারা একসাথে কিছু সময় কাটায়, তারপরে রাজপুত্র একটি কাজে চলে যায় এবং মিলি কেনাকাটা করে। মিলিকে অপহরণ করা হয়; বিক্রম তাকে বাঁচায়, এবং তারা একে অপরকে চুম্বন করে। যদিও তারা পারস্পরিক আকর্ষণ ভুলে যাবার চেষ্টা করে, তবুও তারা পরস্পরের প্রেমে পড়ে। মিলি তার ভালবাসার কথা বিক্রমের কাছে স্বীকার করে কিন্তু বিক্রম অস্বীকার করে, তাদের অবস্থার পার্থক্যের কথা ভেবে। এছাড়াও বিক্রম তার সম মর্যাদার একজন মহিলা কিয়ারার কাছে বাগদত্ত।
দিব্যা জয়পুরে চলে যায় চলচ্চিত্রে অডিশন দিতে। মিলি রানিকে জানিয়ে দেয় যে সে দিব্যার পরিকল্পনাগুলি সম্পর্কে জানত, তাকে প্রাসাদ থেকে চলে যাবার আদেশ দেওয়া হয়। বিক্রমের প্রত্যাখ্যানের কারণে মিলির মন ভেঙে যায়। দিব্যা ফিরে এসে রানীকে বলে যে মিলির কারণেই সে ফিরে এসেছে। রাজা তখন রানিকে অবাক করে দিয়ে দাঁড়িয়ে ওঠে এবং স্বীকার করে যে, সে দিব্যাকে পালাতে দেখেছিল। রাজা তাকে বলে যে মিলি এটাই তাদের শেখানোর চেষ্টা করে যাচ্ছিল: জীবন যেমন আছে তাকে সেভাবেই ভালোবাসো। বিক্রম কিয়ারার সাথে তার বাগদান ভেঙে দেয় এবং মিলির প্রতি তার ভালবাসা স্বীকার করে নেয়; তার বাবা-মা তাকে আশীর্বাদ করে এবং তাকে দিল্লী পাঠায় মিলিকে খুঁজে আনতে।
বিক্রম শেষ পর্যন্ত মিলিকে একটি পেইন্টবল ক্ষেত্রে খুঁজে পায়, এবং তার প্রতি নিজের ভালবাসা প্রকাশ করে। রঙে আবৃত হয়ে, সে মিলিকে বিবাহের প্রস্তাব দেয়। তারা এখন বিবাহিত, মিলিকে নতুন উপাধি দেওয়া হয়েছে রাজকীয় মিসফিট (বেমানান)।
সঙ্গীত
খুবসুরত এর সংগীতকার ছিলেন স্নেহা খানওয়ালকার, বাদশা একটি অতিরিক্ত গানে সুর দিয়েছিলেন। গানের কথা লিখেছিলেন একাধিক শিল্পী, যাদের মধ্যে আছেন, ইকরাম রাজস্থানী, বাদশা, সুনীল চৌধুরী, অমিতাভ বর্মা এবং স্নেহা খানওয়ালকার। প্রথম গান "ইঞ্জিন কি সিটি" প্রকাশিত হয়েছিল ২০১৪ সালের ৭ই সেপ্টেম্বর, এবং রাজস্থানী লোকসঙ্গীত "অঞ্জুন কি সিটি" নমুনা প্রকাশ করেছিল যেটি ইকরাম রাজস্থানী বিশেষভাবে চলচ্চিত্রটির জন্য পুনরায় লিখেছিলেন। পাঞ্জাবী র‌্যাপার বাদশা রচিত "আভি তো পার্টি শুরু হুই হ্যায়" শিরোনামের একটি প্রচারমূলক গান ২০১৪ সালের ২২শে আগস্ট প্রকাশিত হয়েছিল। ছবিটির সাউন্ডট্র্যাক আনুষ্ঠানিকভাবে ২০১৪ সালের ১লা সেপ্টেম্বর প্রকাশিত হয়েছিল।
নির্মাতারা অনুভব করেছিলেন যে ছবিতে একটি প্রাণবন্ত প্রেমের গানের অভাব রয়েছে এবং রিয়া কাপুরের অনুরোধে, গীতিকার আমাল মালিক "নয়না" গানটি লিখেছিলেন, যেটি তাঁর ভাই আরমান মালিক এবং সোনা মহাপাত্র গেয়েছিলেন।
পেহচান (১৯৪৬-এর চলচ্চিত্র)
পেহচান একটি বলিউড চলচ্চিত্র। এটি ১৯৪৬ সালে মুক্তি পেয়েছিল।
ওরোমো উইকিপিডিয়া
ওরোমো উইকিপিডিয়া হচ্ছে অনলাইন বিশ্বকোষ উইকিপিডিয়ার ওরোমো ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। ওরোমো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
ওরোমো উইকিপিডিয়া
১৪২১
১৪২১ গ্রেগরীয় বর্ষপঞ্জির একটি সাধারণ বছর।
যুক্তরাষ্ট্র ক্রিকেট
যুক্তরাষ্ট্র ক্রিকেট আন্তর্জাতিক ক্রিকেট কাউন্সিলের (আইসিসি) সহযোগী সদস্য হিসাবে মার্কিন যুক্তরাষ্ট্র ক্রিকেটের পরিচালনা কমিটি।
এটি আত্মপ্রকাশ করে ২০১৭ সালের ২৪ সেপ্টেম্বর, ২০১৭ সালের জুনে আইসিসি থেকে বহিস্কার হওয়া যুক্তরাষ্ট্র ক্রিকেট অ্যাসোসিয়েশনের প্রস্তাবিত উত্তরসূরি হিসাবে কাজ করবে।
ইতিহাস
২০১৭ সালের জুনে, আইসিসি ইউএসএসিএকে আইসিসি থেকে বহিষ্কার করার পক্ষে ভোট দিয়েছিল, আর এটি করার পেছনের কারণ ছিল যুক্তরাষ্ট্রে খেলাধুলা প্রশাসনের সহিত জড়িত থাকার বিষয়গুলির কারণে। একটি নতুন বোর্ড গঠনের আগ পর্যন্ত মার্কিন যুক্তরাষ্ট্রের জাতীয় দলের নিয়ন্ত্রণ আইসিসি আমেরিকার হাতে তুলে দেওয়া হয়েছিল।
২০১৭ সালের ২৪ সেপ্টেম্বর, (১৮৮৮ সালের কানাডা-মার্কিন যুক্তরাষ্ট্রের ক্রিকেট ম্যাচের বর্ষপূর্তি এবং কেএ আটি কাপে কানাডা-মার্কিন যুক্তরাষ্ট্রের খেলায় মার্কিন যুক্তরাষ্ট্রের জয়ের আনন্দে) ডেনভার ভিত্তিক গ্রুপ অ্যাড্রেনালিন কর্তৃক একটি লোগো সহ "ইউএসএ ক্রিকেট" বা "যুক্তরাষ্ট্র ক্রিকেট" নামে একটি নতুন প্রস্তাবিত সংস্থা অনুমোদনের জন্য ঘোষণা করে। নতুন সংস্থা জানায় যে এর লক্ষ্য হচ্ছে "মূলধারার" দর্শকদের মাঝে খেলাটির জন্য জনপ্রিয়তা বৃদ্ধি করা (মূলত অন্যান্য অঞ্চল থেকে আগত দর্শকদের ক্ষেত্রে)। প্রস্তাবিত সংস্থাটির প্রজেক্ট ম্যানেজার এরিক পার্থেন বর্ণনা করেছিলেন যে এটি একটি "নতুন শুরু" মাত্র, যা অতীতের স্মৃতিগুলিকে "উদ্‌যাপন করবে" এবং "ভবিষ্যতের দিকে তাকিয়ে এগিয়ে যাবে"।
যুক্তরাষ্ট্র ক্রিকেট ২০১৮ সালের মাঝামাঝি সময়ে তার প্রথম স্বতন্ত্র বোর্ড নির্বাচন করেছে। নভেম্বরে ২০১৮ সালে, যুক্তরাষ্ট্র ক্রিকেট ২০২১ সালের মধ্যে আশেপাশের দলগুলোকে নিয়ে একটি ঘরোয়া টি-টোয়েন্টি লীগ প্রতিষ্ঠার একটি অনুরোধ জানিয়েছিল। যার লক্ষ্য হচ্ছে বিদ্যমান অনুরাগীদের আবারো যুক্ত করা এবং ক্রিকেটের প্রতি সংস্থাটির গঠনমূলক দৃষ্টিভঙ্গিকে সমর্থন করার জন্য নতুন অনুরাগীদের তৈরী করা এবং সমগ্র যুক্তরাষ্ট্র জুড়ে টেকসই ক্রিকেট অবকাঠামোর মানোন্নয়ন করা। (উল্লেখ্য, কেন্দ্রীয় ব্রোওয়ার্ড আঞ্চলিক পার্কটি দেশের একমাত্র আইসিসি অনুমোদিত ক্রিকেট গ্রাউন্ড) জানুয়ারী ২০১৯, যুক্তরাষ্ট্র ক্রিকেট আনুষ্ঠানিকভাবে আইসিসির ১০৫তম সহযোগী সদস্য হিসাবে অনুমোদন লাভ করে।
মে ২০১৯, যুক্তরাষ্ট্র ক্রিকেট ঘোষণা করে যে, আমেরিকান ক্রিকেট এন্টারপ্রাইজেজ (এসিই) এর তরফ থেকে প্রস্তাবিত টি-টোয়েন্টি লীগে $১ বিলিয়ন মার্কিন ডলার বিনিয়োগের জন্য বিড গ্রহণ করেছে; এসিইর অংশীদারদের মধ্যে রয়েছেন দ্য টাইমস গ্রুপের সত্যান গজওয়ানি এবং ভিনিত জৈন, এবং উইলো টিভি প্রতিষ্ঠাতা সমীর মেহতা এবং বিজয় শ্রীনিবাসন। এসিই তাদের বিনিয়োগটি করবে লীগ (মানোন্নয়ন এবং পেশাদার), সুবিধা এবং মার্কিন জাতীয় দলগুলির সহায়তা সরবরাহ ক্ষেত্রে।
দুই সন্তান নীতি
দুই সন্তান নীতি হল সরকার কর্তৃক আরোপিত সীমা প্রতি পরিবারে দুটি সন্তানের অনুমতি দেওয়া বা শুধুমাত্র প্রথম দুটি শিশুকে সরকারি ভর্তুকি প্রদান।
ইরান, সিঙ্গাপুর এবং ভিয়েতনাম সহ বেশ কয়েকটি দেশে এর আগে দুই সন্তান নীতি ব্যবহার করা হয়েছে। ১৯৭০-এর দশকে ব্রিটিশ হংকং এ, নাগরিকদের একটি সীমা হিসাবে দুটি সন্তান নেওয়ার জন্য অত্যন্ত উত্সাহিত করা হয়েছিল (যদিও এটি আইন দ্বারা বাধ্যতামূলক ছিল না), এবং এটি অঞ্চলের পরিবার পরিকল্পনা কৌশলগুলির অংশ হিসাবে ব্যবহৃত হয়েছিল। ২০১৬ থেকে ২০২১ সাল পর্যন্ত, এটি চীনে প্রয়োগ করা হয়েছিল, দেশের পূর্ববর্তী এক-সন্তান নীতি প্রতিস্থাপন করে, যতক্ষণ না এটি দেশটির ক্রমহ্রাসমান জন্মহার প্রশমিত করার জন্য তিন-সন্তান নীতি দ্বারা প্রতিস্থাপিত হয়।   জুলাই ২০২১-এ, সমস্ত পরিবারের আকারের সীমার পাশাপাশি সেগুলি অতিক্রম করার জন্য জরিমানা মুছে ফেলা হয়েছিল।
আলেকজান্ডার আকসিনিন
আলেকজান্ডার আকসিনিন (২ অক্টোবর ১৯৪৯ – ৩ মে ১৯৮৫) একজন সোভিয়েত ছাপচিত্রকর এবং চিত্রশিল্পী ছিলেন। তার অত্যাধুনিক এচিং কৌশল, নির্ভুলতা এবং বিশদ বিবরণের প্রতি নিখুঁত মনোযোগ তাকে "ড্যুরার অফ লিভিউ" উপাধিতে ভূষিত করেছিল।
কর্মজীবন
১৯৭২-১৯৭৭ সাল পর্যন্ত, আকসিনিন একটি প্রকাশনা হাউসে একজন শিল্প সম্পাদক হিসাবে কাজ করেছিলেন, সোভিয়েত সেনাবাহিনীতে কাজ করেছিলেন এবং তারপরে একটি শিল্প নকশা অফিসে আর্ট ডিজাইনার হিসাবে কাজ করেছিলেন।
টেড বুন্ডি
প্রথম দর্শনে বুন্ডিকে সুদর্শন এবং অনন্যসাধারণ প্রতিভাবান হিসাবে বিবেচনা করা হত। এই সুযোগটি তিনি হত্যার শিকার হওয়া মেয়েগুলো এবং সমাজের বিশ্বাস অর্জনের জন্য ব্যবহার করেছিলেন। তিনি সাধারণত হত্যার শিকার ব্যক্তির সাথে জনবহুল স্থানে কথা বলতেন, তিনি আঘাত পেয়েছেন বা শারীরিক অক্ষমতা রয়েছে এমন ভান করতেন, বা কোনও কর্তৃপক্ষ ব্যক্তির ছদ্মবেশে কথা বলতেন। একসময় তাদের অজ্ঞান করে নির্জন স্থানে নিয়ে ধর্ষণ ও শ্বাসরোধ করতেন। তিনি কখনও কখনও তার মেরে ফেলা শিকারদের ফেলা দেয়া মৃতদেহের কাছে পুনরায় যেতেন এবং লাশের সাথে যৌন ক্রিয়া করতেন। তিনি এই বিকৃত কর্ম লাশ পচে যাওয়ার আগ অবধি বা বন্য প্রাণীরা খেয়ে ফেলা অবধি চালিয়ে যেতেন। তিনি শিরশ্ছেদ করা অন্তত ১২টি ক্ষতিগ্রস্তদের ছিন্ন মাথা তার এপার্টমেন্টে স্মারক হিসাবে রেখেছিলেন। কয়েকটি ক্ষেত্রে তিনি রাতে খুনের উদ্দেশ্যে হতভাগ্যদের বাসস্থানগুলিতে প্রবেশ করেন এবং নিদ্রায় থাকা তাঁর শিকারদের ভারি কিছু দিয়ে পিটিয়ে খুন করতেন এবং সম্ভব হলে সেখানেই যৌন হেনস্থা ও বিকৃত ক্রিয়া করতেন।
১৯৭৫ সালে, গুরুতর অপহরণ এবং ফৌজদারি নির্যাতনের চেষ্টার জন্য বুন্ডি গ্রেপ্তার হয়ে আমেরিকার ইউটাতে তার জেল হয়েছিল। এরপরে তিনি বেশ কয়েকটি রাজ্যে ঘটা অবিচ্ছিন্ন হত্যাকান্ডের ক্রমবর্ধমান দীর্ঘ তালিকায় সন্দেহভাজনদের একজন হয়েছিলেন। কলোরাডোতে হত্যা অভিযোগের মুখোমুখি হয়ে, তিনি দুইবার নাটকীয়ভাবে পালিয়ে যান এবং ১৯৭৮ সালে চূড়ান্ত গ্রেফতারের আগে ফ্লোরিডায়  আরো তিনটি হত্যা  করেন। ফ্লোরিডা হত্যাকাণ্ডের জন্য, তিনি দুটি মামলার বিচারে তিনটি রকমের শাস্তিসহ মৃত্যুদণ্ড পেয়েছিলেন। ১৯৮৮ সালের ২৪ শে জানুয়ারি বুন্ডিকে ফ্লোরিডার রাইফোর্ড রাজ্য কারাগারে, বৈদ্যুতিক চেয়ারের মাধ্যমে মৃত্যুদন্ড কার্যকর করা হয়েছিল।
তাঁর জীবনীবিদ অ্যান রিলে বুন্দিকে "একজন ধর্ষকামী সমাজবিকারগ্রস্থ বলে আখ্যায়িত করেছেন। বুন্ডি অন্য একজন ব্যক্তির শারীরিক বেদনা থেকে আনন্দ পেতেন এবং মৃত্যু অবধি তাঁর শিকারগুলোর উপর তাঁর নিয়ন্ত্রণ এবং তারা মারা যাবার পরেও তাদের শরীরের উপর ক্রিয়াপূর্বক তা থেকে আনন্দ পেয়েছিলেন।" তিনি একবার নিজেকে "সবচেয়ে শীতল হৃদয়ের ব্যক্তি" হিসাবে বর্ণনা করেছিলেন।  তাঁর সর্বশেষ প্রতিরক্ষা দলের সদস্য অ্যাটর্নি পলি নেলসন তাকে "হৃদয়হীন অশুভের সংজ্ঞা" বলে অভিহিত করেছিলেন।